- Hindi News
- National
- सड़क के लेवल से बनाया पाथ वे, भारी वाहनों से जमीन में धंस रहे पेविंग ब्लाक
सड़क के लेवल से बनाया पाथ-वे, भारी वाहनों से जमीन में धंस रहे पेविंग ब्लाक
सारनी के पाटाखेड़ा रोड पर लगे पेविंग ब्लाक धंस गए हैं।
शॉपिंग सेंटर में नहीं लगे पेविंग ब्लाक, परेशानी बढ़ी
शहर के शॉपिंग सेंटर में भी नगर पालिका पेविंग ब्लाक लगाने की तैयारी थी, लेकिन अभी तक काम नहीं हुआ। नगर पालिका का इस ओर कोई ध्यान नहीं है। इससे व्यापारी परेशान हो रहे हैं। व्यापारियों ने बताया कि दुकानों के सामने पेविंग ब्लाक नहीं होने के कारण आवागमन में दिक्कतें हो रही हैं। सड़क से वाहन नीचे उतारना भी परेशानी भरा हो गया है। व्यापारियों ने बताया कि सड़क की कटिंग के कारण हादसे भी हो रहे हैं, लेकिन सुधार के नाम पर कुछ नहीं हुआ। मामले को लेकर कई बार नपा के अधिकारियों से बात की गई, लेकिन कोई फायदा नहीं मिला।
पहले सड़क और अब पेविंग
ब्लाक में सामने आई गड़बड़ी
नगर पालिका ने मुख्यमंत्री अधोसंरचना योजना की सड़क को ड्रीम प्रोजेक्ट के तहत विकसित किया था। मगर, सड़क में खराबी सामने आई। मामले की जांच हुई। तब पता चला सड़क में लगाए सीमेंट के साथ ज्यादा पानी डालने से गिट्टी ऊपर आ गई है। कलेक्टर ने जांच कराकर सुधार के निर्देश दिए थे। बाद में सड़क पर डामर की परत चढ़ाई। अब प्रोजेक्ट से जुड़े पेविंग ब्लाक के मामले में भी गुणवत्ता पर सवाल खड़े हुए हैं। पिचिंग और अन्य काम ठीक से नहीं होने के कारण पेविंग ब्लाक धंसक गए हैं।
उन स्थानों पर पेविंग ब्लाक लगाए गए हैं जहां सड़क की चौड़ाई कम थी। इसलिए इसे सड़क लेवल पर लगाया गया। यदि यह खराब हो रहे हैं तो सुधरवाया जाएगा। शॉपिंग सेंटर में पेविंग ब्लाक और नालियां प्रस्तावित है। आचार संहिता हटते ही काम शुरू हो जाएगा। अशोक शुक्ला, सीएमओ नपा सारनी
शॉपिंग सेंटर में नालियां और पेविंग ब्लाक लगाने की मांग संघ ने उठाई है। नगर पालिका से यहां कुछ सड़कों का सुधार करने की मांग भी की गई है। व्यापारियों को असुविधा ना हो इसके लिए जल्द से जल्द काम करने की मांग की गई है। संजीव गुप्ता, अध्यक्ष सतपुड़ा व्यापारी संघ
भास्कर संवाददाता | सारनी
पाटाखेड़ा क्षेत्र में डेढ़ महीने पहले लगाए पेविंग ब्लाक जमीन में धंसकने लगे हैं। स्थित यह है कि कई स्थानों पर तीन से चार इंच तक जमीन में धंस गए हैं। इससे हादसों का डर बना हुआ है। बेहतर पिचिंग नहीं होने के कारण यह स्थिति बनी है। वहीं शॉपिंग सेंटर में तो इसका काम भी शुरू नहीं हुआ है। इससे व्यापारी वर्ग खासा परेशान हैं। यहां भी सड़क की कटिंग लोगों के लिए मुसीबत बन गई है।
नगर पालिका ने पाटाखेड़ा क्षेत्र में पेविंग ब्लाक लगाने का काम किया था। सड़क के किनारे ठीक से पिचिंग नहीं की गई और पेविंग ब्लाक्स लगा दिए। अब वाहन चल रहे हैं तो पेविंग ब्लाक जमीन में धंस रहे हैं। परेशानी यह है कि यदि वाहन पेविंग ब्लाक पर आ जाए और फिर सड़क पर चढ़ने की बारी आए तो वाहन चालक बहककर गिर रहे हैं। नियमानुसार पेविंग ब्लाक सड़क के किनारे चार इंच की ऊंचाई पर लगाया जाना चाहिए। पेविंग ब्लाक लगाकर पाथ-वे यानी पैदल चलने का स्थान बनाया जाना चाहिए था, लेकिन यहां हुआ उलट। सड़क के बराबर में ही पाथ वे बना दिया। सड़क की चौड़ाई तो बढ़ी, लेकिन अब ऐसी दिक्कत सामने आ रही है। भास्कर ने मामले की पड़ताल की तो कई स्थानों पर पाथ वे तीन इंच तक नीचे धंसक गए हैं।
tgl_Latn sot_Latn hin_Deva hin_Deva bho_Deva hin_Deva hin_Deva mag_Deva hin_Deva hin_Deva hin_Deva hin_Deva kas_Deva hin_Deva hin_Deva